
Canllawiau Asesiad

‘Pitch’ Busnes - 10 munud

Ystyriwch y canlynol ‘fel set o ganllawiau’ 

Mi fyddwch yn cyflwyno yn y person cyntaf – eich syniad chi yw hwn. 
· Cyflwynwch eich hun a’ch syniad
· Esboniwch eich syniad a ble/sut daeth y syniad i rym 
· Darparwch rhesymau pam i chi’n credu byddech syniad yn llwyddiannus 
· Esboniwch pwy i chi o rhan eich cefndir, eich dealltwriaeth a’ch arbenigedd ar gyfer y syniad yma – pam mai chi yw’r person gorau am hyn? 
· Marchnata – cyfeiriwch at eich ymchwil o rhan ymchwil marchnata: ydy’r syniad yn cael ei ddefnyddio rhywle arall/beth yw’r galw am hyn??? 
· Dichonoldeb (posibilrwydd) ariannol: cyfeiriwch at eich ymchwil cynnar ar y costiau sydd angen i droi eich syniad mewn i realiti – beth bydde hyn yn cynnwys? Hyfforddi staff? Cynhyrchu? A bydde hwn yn gost isel neu yn meddwl gwario arian sylweddol? NID OES GOFYN I CHI GYNNWYS/DARPARU UNRHYW FFIGYRAU.    

Cofiwch eich bod yn gallu defnyddio adnoddau, delweddau a gwybodaeth ychwanegol i gefnogi eich syniad ond nid oes rhaid i chi ddefnyddio power point. 

Mae hwn mewn 2 rhan (cyfanswm 3000 o eiriau)

Rhan 1 – ystyriwch cyflwyno hwn mewn fformat llyfryn ‘brochure’ a bron yn ffurf ysgrifenedig o’r ‘pitch’ busnes. 

Rhaid eich bod yn ysgrifennu hwn mewn arddull ffurfiol ond mae hwn yn gallu cynnwys fformat ‘person cyntaf’. 

Cyn lleied â 800 o eiriau – lan hyd at 1500 o eiriau
 
Ystyriwch cynnwys:
· Tudalen blaen yn enwi eich ‘busnes’ neu eich ‘syniad’ neu eich ‘cynnyrch’ (mae’n bosib i chi gynnwys logo newydd neu ddelwedd – mae hwn yn ddewisol)
· Tudalen cynnwys (yn ddewisol) 
· Mae’n bosib bydd eich cyfeiriadau yn fwy cyffredinol/perthnasol i’ch syniad (mae’n bosib cynnwys cyfeiriadau/lincs pellach i’ch pwnc neu ar gyfer delweddau hoffech gynnwys)  
· Defnydd adrannau neu is-deitlau  
· Cyflwynwch eich syniad 
· Esboniwch pam mae eich syniad yn ddyfeisgar a sut mae hyn yn cysylltu ar blynyddoedd cynnar (mi fyddwch yn ehangu ar hwn yn ddyfnach/bellach yn Rhan 2) 
· Ystyriwch y manteision mae eich syniad yn cynnig a sut mae rhain yn cysylltu a datblygiad blynyddoedd cynnar.  
· Ystyriwch yr heriau a’r rhwystrau y mae eich syniad yn bygwth (ehangwch ar hwn yn bellach yn Rhan 2 – mae hwn yn ffurfio rhannau o’r gwaith beirniadu).  
· Ystyriwch pwy all eich cynulleidfa i fod (pwy yw eich rhan-ddeiliadau? plant? ymarferwyr?) 
· Cofiwch cynnwys rhan/adran byr yn esbonio pam mai chi yw’r un gorau ar gyfer y syniad yma…eich arbenigedd. 

NODWCH OS GWELWCH YN DDA: TRA BOD ESIAMPLAU O GYNLLUNIAU BUSNES AR GAEL AR MOODLE – MAE RHAIN YN DANGOS Y FATH O GWYBODAETH/CYNNWYS SYDD YN OFYNNOL AR GYFER SYNIADAU BUSNES AR GYFER Y DYFODOL. 

DIM OND ANGEN CREU TROSOLWG BYR O BETH BYDDE YN OFYNNOL YN ARFEROL SYDD ANGEN AR GYFER YR ASESIAD YMA.

NID OES GOFYN EICH BOD YN CYNNWYS UNRHYW DDOGFENNAETH ARIANNOL (CASHFLOW).    


Rhan 2 – Eich ymchwil
Mae’n bosib ar sail Rhan 1, bydd hwn rhwng 1500 o eiriau a 2500 o eiriau gan sicrhau bod y cyfanswm o eiriau am y 2 rhan yn 3300 o eiriau (yn cynnwys 10%). 

Rhaid bod y rhan yma o’r asesiad yn dilyn arddull ffurfiol, academaidd o ysgrifennu yn y drydydd person gan gynnwys: 
· Cyfeirnodi academaidd 
· Dyma lle fyddwch yn gwneud cysylltiadau clir rhwng eich syniad a’r blynyddoedd cynnar – sut all eich syniad cynnig manteision i ddatblygiad blynyddoedd cynnar. Pam? Sut?
· Dadansoddiad beirniadol ac adfyfyriol – y rhwystrau, yr heriau, dehongliadau ayb 
· Cysylltiadau rhwng eich syniad ac arfer cyfredol, ymchwil, polisïau posib, dogfennau deddfwriaethol posib ac adroddiadau posib. 
· Dewch a’r adran hon i ben yn cynnig cyfleoedd pellach ar gyfer datblygiadau a syniadau pellach, ymchwil pellach. Ai syniad ar raddfa bach yw hwn neu oes posibilrwydd gweithredu’r syniad ar draws marchnad/maes y blynyddoedd cynnar? 

RHESTR CYFEIRNODI  

Rhaid cynnwys yn eich rhestr cyfeirnodi, eich cyfeiriadau o Rhannau 1 a 2 o’ch gwaith ysgrifenedig. Ni does gofyn bod y cyfeirnodi ar lafar yn cael eu cynnwys (fodd bynnag, mae’n bosib y bydd rhain yn ffurfio rhan o rhan 1 o’r cynllun busnes). 

COFIWCH:
Bydd eich syniad yn unigryw i chi – bydd eich asesiad felly yn wreiddiol. Mae’r canllawiau yma ar gyfer eich Cyflwyniad ar lafar ac ar gyfer Rhan 1 o’r Cynllun Busnes yn cynnig syniadau ar y math o gwybodaeth allech ystyried.  

Beth sydd yn bwysig yw eich bod yn gwerthu eich syniad mewn modd cryno. Cofiwch…mi ddylech ystyried chi eich hunain, eich gwybodaeth personol, eich arbenigedd a’r rhesymau dros dewis eich syniad yn bersonol a mi ddylai hyn gael ei adlewyrchu yn yr adrannau yma o’r brosiect.  

